| יחסי ישראל – ערב הסעודית |
| --- |
| ישראלישראל | ערב הסעודיתערב הסעודית |
|  |
|  |  |
| **ישראל** | **ערב הסעודית** |
| **שטח (בקילומטר רבוע)** |
| 22,072 | 2,149,690 |
| **אוכלוסייה** |
| 9,881,600 | 37,341,211 |
| **תמ"ג (במיליוני דולרים)** |
| 522,033 | 1,108,149 |
| **תמ"ג לנפש (בדולרים)** |
| 52,829 | 29,676 |
| **משטר** |
| דמוקרטיה פרלמנטרית | מונרכיה |
|  |  |

בין **מדינת ישראל** ו**ערב הסעודית** לא מתקיימים יחסים דיפלומטיים, עם זאת, דווח על שיתוף פעולה דיפלומטי, מודיעיני וביטחוני בין המדינות, כחלק משיתוף פעולה ישראלי-ערבי נגד איראן, ושיתופי פעולה לא רשמיים בתחום הכלכלה.

מדי שנה בשנה, נוסעים אלפי מוסלמים ישראלים אל העיר מכה, בעברם דרך ממלכת ירדן, על מנת לקיים את מצוות החג'.

בשנת 2023 ישראל וערב הסעודית ניסו לכונן יחסים גלויים במסגרת הסכם, אך עקב מתקפת הפתע על ישראל ומלחמת חרבות ברזל, התהליך הוקפא; במהלך המלחמה סעודיה הבהירה כי היא עדיין מעוניינת בנורמליזציה עם ישראל וב 2.4.24 דווח כי ארה״ב מקיימת שיחות עם סעודיה כדי לקדם את ההסכם הנורמליזציה עם ישראל

רקע
---

ערב הסעודית הוקמה בשנת 1932 כמונרכיה אבסולוטית אסלאמית, ונמצאות בה שתי הערים הקדושות ביותר לאסלאם - מכה ואל-מדינה. ישראל הוקמה בשנת 1948 כדמוקרטיה פרלמנטרית, בה רוב יהודי ומיעוט מוסלמי, כשבירתה היא ירושלים, העיר הקדושה ביותר ביהדות והשלישית בקדושתה לאסלאם (עד 1967 שלטה ירדן במזרח העיר, שם נמצאים המקומות הקדושים לאסלאם).

ערב הסעודית שולטת על מרבית חצי האי ערב, וגבולה המערבי הוא ים סוף שבצפונו נמצא מפרץ אילת. ישראל שוכנת צפונית לערב הסעודית, ולה גישה למפרץ אילת באמצעות רצועת חוף, בה שוכנת העיר אילת. בשטח בין ארצות אלו שולטת ממלכת ירדן ברצועת חוף, בה נמצאת העיר עקבה, המהווה את המוצא הימי היחידי שלה. עד שנת 1965 שלטה ירדן ברצועה צרה, אך בעקבות הסכם חילופי שטחים עם ערב הסעודית, הורחב שטח החוף שלה ב-12 קילומטרים על חשבון ערב הסעודית.

היסטוריה
--------

### רקע

ערב הסעודית הקימה קונסוליה בירושלים בימי המנדט הבריטי. הממלכה השתתפה בוועידת השולחן העגול בלונדון בפברואר ומרץ 1939, שדנה בסוגיית ארץ ישראל.

### עוינות וחרם הנפט

ערב הסעודית לא הכירה במדינת ישראל מאז הקמתה, כשאר מדינות ערב, ובמלחמת העצמאות אף סייעה בצורה אקטיבית למדינות שפלשו לישראל ושלחה כוח בן 3,000 חיילים לסייע בעדן. היא איימה להפסיק את הזרמת הנפט ממנה אל מדינות המערב באם תתקבל החלטה על הקמת המדינה היהודית, אך בסופו של דבר לא מימשה את איומיה.

במרץ 1950 הודיעו פקידים קונסולארים של הממלכה כי רישיון כניסה או מעבר בממלכה ידרוש אישור כי העובר "אינו יהודי".

בשנת 1967 בעת מלחמת ששת הימים שוב שלחה ערב הסעודית כוח סיוע למדינות ערב שנלחמו בישראל, במהלך המלחמה כבש צה"ל מספר איים סעודיים בים סוף הסמוכים לשטחה של ישראל ואלה הוחזרו לה כעבור עשור.

בעקבות המלחמה נוצר קשר כלכלי עקיף בין הממלכה לישראל, כשישראל, ששלטה ברמת הגולן, דרכו עבר צינור הנפט הטרנס-ערבי, שהזרים נפט מערב הסעודית לצידון שבלבנון.

במלחמת יום הכיפורים שלחה ערב הסעודית לסוריה חיל משלוח לסיוע בקרבות כנגד צה"ל בחזית רמת הגולן שכלל גדוד צנחנים וגדוד שריוניות אך הכוחות לא הספיקו לקחת חלק במלחמה. בנוסף העבירה ערב הסעודית לירדן כוח גדול יותר של שתי חטיבות חי"ר, גדוד טנקים, 54 קני ארטילריה וחמישה מסוקים. כוחות אלו תגברו את כוחות הצבא הירדני שנותרו בשטח ירדן ולא השתתפו בקרבות. בשלהי המלחמה יורט על ידי חיל האוויר הישראלי מטוס הרקולס C-130 סעודי שהחזיר פלוגת צנחנים מהצבא הסעודי ואולץ לנחות בבסיס לוד, בהתערבות ארצות הברית הורשה המטוס להמריא ולטוס לערב הסעודית.

לאחר מלחמת יום הכיפורים הייתה ערב הסעודית מיוזמות וממובילות חרם הנפט על מדינות המערב בתגובה על תמיכתן בישראל במהלך המלחמה.

גישושים שונים לגבי הסכמים בין ישראל וערב הסעודית נעשו בידי הנסיך פהד ב־1977, לאחר עליית מנחם בגין לשלטון בישראל. עם חתימת הסכמי קמפ דייוויד בין ישראל למצרים בשנת 1979 פעלה ערב הסעודית נגד מצרים וניתקה את יחסיה עמה ביחד עם כל מדינות ערב בטענה שהיא "בוגדת", שתי המדינות חידשו את יחסיהן בשנת 1987.

בשנת 1981 יצא יורש העצר הסעודי הנסיך פהד ביוזמה לפתרון הסכסוך הישראלי-ערבי, ביוזמה שנקראה "תוכנית פהד" הבהירה סעודיה לראשונה כי הבעיה העיקרית בנרמול הקשרים עם ישראל היא הסכסוך הישראלי-פלסטיני, מתוך שמונה נקודות שבהן עסקה התוכנית שש מהן התייחסו רק בדרכים לפתרון הסוגיה הפלסטינית, בין השאר קבעה היוזמה כי בתמורה לנכונות ישראל לנסיגה לגבולות 67 ולהקמת מדינה פלסטינית עצמאית שבירתה ירושלים המזרחית יכירו מדינות ערב בישראל, אך תוכנית זו נדחתה על ידי ישראל על הסף.

באותה שנה, עלתה ספינת הטילים הישראלית אח"י געש על שרטון בחוף הסעודי כתוצאה מטעות בניווט. לבקשת ארצות הברית הניחה ערב הסעודית לישראל להנחית כוחות גדולים שנפרשו בחוף הסעודי וחילצו את הסטי"ל.

### דיווחים על התקרבות

בשנת 2002 פרסם יורש העצר הסעודי הנסיך עבדאללה בן עבד אל-עזיז את "היוזמה הסעודית" לפתרון הסכסוך הישראלי-פלסטיני. במרכזה עמדה נסיגה ישראלית לגבולות 1967 בתמורה תוביל סעודיה להכרה ערבית כוללת במדינת ישראל. היוזמה זכתה לתמיכת מדינות העולם בהם האיחוד האירופי וארצות הברית, אולם ישראל דחתה אותה בשל הסעיף הדורש הכרה בזכות השיבה.

בסוף העשור הראשון של המאה ה-21 התרבו הדיווחים על שיתוף פעולה חשאי בין ישראל לערב הסעודית במסגרת המאמץ לסכל את תוכנית הגרעין האיראנית. כך למשל דווח כי ראש המוסד, מאיר דגן, ניהל מגעים חשאיים עם סעודיה וסיכם עמם שורה של הבנות ביטחוניות. שנה מאוחר יותר אף פורסם כי דגן ביקר בסעודיה ודן עמם בתיאומים ביטחוניים.

אחרי האביב הערבי הגדירה ישראל את ערב הסעודית כאי של יציבות. ב-2011, פרסם העיתון האמריקאי הניו יורק טיימס שישראל אישרה לממשלת גרמניה למכור לסעודים 200 טנקי לאופרד 2.

בשנת 2015, החלו להתפרסם ידיעות על כך שיחסי ישראל–ערב הסעודית מתחממים, בעקבות הכרה באינטרסים של שתי המדינות, לאחר הסכם הגרעין של המעצמות עם איראן. בשנת 2016, בועידת מינכן לביטחון, תועדה לחיצת יד היסטורית בין שר הביטחון משה יעלון לנסיך הסעודי טורקי אל-פייסל, מי שכיהן בעבר כמנהל סוכנות המודיעין הסעודית.

ביולי 2016, הגיע לישראל לביקור הגנרל בדימוס בצבא הסעודי אנוואר עשקי בראשות משלחת שמנתה אנשי עסקים ואקדמיה מערב הסעודית. במהלך הביקור, אשר גרר תגובות קיצוניות בעיקר מאיראן, נפגש הגנרל עם מנכ"ל משרד החוץ, דורי גולד, עם מתאם הפעולות בשטחים, האלוף יואב מרדכי, וכן עם קבוצת חברי כנסת מהאופוזיציה. הביקור עורר ביקורת בסעודיה ומחוצה לה, ובעקבותיו פרסם משרד החוץ הבהרה כי הגנרל עשקי לא מייצג את המדינה. עקב הביקור, אנשי תנועת חד"ש הלינו כי ברית ישראל–ערב הסעודית מחסלת את הגדרת העם הפלסטיני.

באוגוסט 2016, פורסמו בעיתונים הסעודים מאמרים נגד האנטישמיות ובעד כינון יחסים עם ישראל.

בנובמבר 2017 דווח בתקשורת הערבית כי בין ערב הסעודית לישראל נבנים הסכמי פיוס. וכן עוד באותו החודש ישראל הצטרפה לראשונה ליוזמה שהגישה ערב הסעודית בוועדת האו"ם לזכויות אדם. בשל ההתקרבות הביע מזכ"ל חזבאללה את חששו כי ערב הסעודית מסיתה את ישראל לתקוף בלבנון. עם זאת, שר החוץ הסעודי עאדל אל-ג'ובייר, אמר בריאיון לערוץ CBC המצרי, כי "אין יחסים בין ערב הסעודית לישראל. יש את יוזמת השלום הערבית שמהווה את מפת הדרכים כדי להגיע לשלום וכדי לכונן יחסים נורמליים בין ישראל למדינות ערב".

ב-8 בפברואר 2018 פורסם, כי סעודיה אישרה למטוסים בקו הודו–ישראל לטוס בשטחה האווירי. ב-22 במרץ 2018, עברה טיסת אייר אינדיה AI139 מעל ערב הסעודית בדרכה מהודו לישראל.

באפריל 2018, הצהיר יורש העצר ושר ההגנה של ערב הסעודית, מוחמד בן סלמאן אאל סעוד, כי הוא מכיר בזכות הקיום של מדינת ישראל.

בספטמבר 2018 דווח כי ישראל מכרה לערב הסעודית מערכות כיפת ברזל לצורכי הגנה מפני איומים מהחות'ים מתימן, דיווח שהוכחש על ידי משרד הביטחון.

החל מאפריל 2020, משודרת בערב הסעודית סדרה, שתומכת ביחסים עם ישראל. ביולי 2020 לראשונה שילב חוקר סעודי בכיר מאמר אקדמי פרי עטו בכתב עת אקדמי ישראלי, תוך הצהרה שמטרת המעשה היא קירוב בין תושבי המדינות.

ב-31 באוגוסט 2020, במסגרת נרמול היחסים בין ישראל לאיחוד האמירויות הערביות, המריא מטוס של חברת התעופה אל על מנתב"ג בטיסה ישירה לאבו דאבי, ועליו משלחות מישראל ומארצות הברית. טיסה זו קיבלה אישור חריג מהממשל הסעודי, והייתה הטיסה הראשונה של חברת תעופה ישראלית העוברת מעל שמי ערב הסעודית. יומיים לאחר מכן, ב-2 בספטמבר, הודיעו הרשויות הסעודיות על אישור מעבר אווירי מעל ערב הסעודית של מטוסים בקו בין איחוד האמירויות לישראל. ב-9 בספטמבר, כעבור שבוע מהודעת הרשויות הסעודיות, הודיע ג'ארד קושנר, יועצו הבכיר של נשיא ארצות הברית דונלד טראמפ, שערב הסעודית אישרה מעבר חופשי של כל הטיסות מישראל מזרחה, ולא רק לטיסות מישראל שיעדן הן איחוד האמירויות הערביות או להפך.

ב-22 בנובמבר 2020 הגיעו מזכיר המדינה האמריקאי מייק פומפאו, ראש ממשלת ישראל בנימין נתניהו וראש המוסד יוסי כהן לביקור בערב הסעודית, שם השניים פגשו את יורש העצר מוחמד בן סלמאן. שר החוץ הסעודי הכחיש את קיום הפגישה עם נתניהו. הדלפת הפגישה הזיקה ליחסים. יומיים קודם דווח כי הביע תמיכה בנירמול אבל אמר "הסכם שלום מלא וקבוע שיביא להקמת מדינה פלסטינית בצורה מכובדת חייב להיות עדיפות ראשונה".

במסגרת תחרויות הג'ודו של אולימפיאדת טוקיו (2020), נמסר בכלי התקשורת, כי המתחרה הסעודית, טהאני אל-קחטאני, קיבלה אישור מהמשלחת של מדינתה באותם משחקים להתחרות כנגד הישראלית, רז הרשקו. לפיכך, ב-30 ביולי 2021 התמודדו שתי המתחרות, הסעודית והישראלית, בסיבוב המוקדמות, כאשר בסיום ניצחה הישראלית, ושתי המתחרות לחצו ידיים.

ביולי 2022 נשיא ארצות הברית ג'ו ביידן ביקר בישראל ומשם המריא ישירות לערב הסעודית, בטור שכתב בעיתון הוושינגטון פוסט סיפר כי ביקורו מישראל לערב הסעודית מסמל את התקרבותה של ישראל לערב הסעודית ולעולם הערבי.

לאחר עזיבתו של הנשיא ג'ו ביידן, דווח כי נחתם הסכם שמעביר את האיים טיראן וסנפיר לידי ערב הסעודית מידי מצרים, צעד שמחייב אישור ישראלי, כי האיים הוחזרו מישראל למצרים במסגרת הסכמי השלום. בתמורה, ערב הסעודית פתחה את שטחה האווירי לטיסות מישראל. לאחר מכן שר במשרד החוץ הסעודי אמר בראיון ל-CNN כי נורמליזציה עם ישראל תתרחש רק לאחר פתרון שתי המדינות, והתקדמות מדינית עם הפלסטינים.

ב-25 באוקטובר 2022, שחר שגיב הפך לספורטאי הישראלי הראשון שהתחרה בסעודיה, כשהתחרה בתחרות החמישית והאחרונה במסגרת ה"הסופר ליג". באותו היום, ביקר בערב הסעודית סאמר חאג' יחיא, יו"ר בנק לאומי, והשתתף בכנס בינלאומי של ארגון FII בבירה ריאד.

בדצמבר 2022 בתחרות טקוואנדו שנעשתה בערב הסעודית, לראשונה הניף ספורטאי ישראלי, אסף יסעור, את דגל ישראל במדינה.

ב-19 בינואר 2023, הנסיך פייסל בן פרחאן אאל סעוד אמר בראיון לבלומברג כי הסכם להקמת מדינה פלסטינית יהיה תנאי מוקדם לכינון קשרים דיפלומטיים פורמליים עם ישראל.

בסוף ינואר 2023 דווח כי ישראל ומצרים יעבירו ביחד גז לערב הסעודית.

### מגעים לנורמליזציה

ב-22 במאי 2023, פורסם בתקשורת הישראלית כי מתנהלים מגעים להסכם נורמליזציה בין ישראל לערב הסעודית, בלחץ ארצות הברית ובתיווך של בחריין. עוד ציין הדיווח כי המגעים מתנהלים באמצעות שיחות טלפוניות בין יורש העצר הסעודי מוחמד בן סלמאן לבין ראש הממשלה בנימין נתניהו ושר החוץ אלי כהן; וזאת באמצעות תיווכו של שר החוץ של בחריין עבד א-לטיף א-זיאני.

ב-8 ביוני 2023, שר החוץ הסעודי ריכך את התנאי של ערב הסעודית לנורמליזציה עם ישראל, כך שבמקום שקודם יהיה פתרון ישראלי פלסטיני, קודם תהיה אפשרות לפתרון ישראלי פלסטיני. אפשרות נוספת היא שאין אפשרות לפתרון ישראלי פלסטיני, אך שתהיה נורמליזציה בין ישראל לערב הסעודית בצורה מוגבלת, אך גם זו נורמליזציה שכוללת גם קשר דיפלומטי, גם אם ייתכן כי לא מעט סעודים לא יסכימו לנורמליזציה כזאת.

ב-25 ביוני 2023, פורסם שלראשונה בהיסטוריה רשת טלוויזיה סעודית ביקשה לקנות לשידור בערב הסעודית תוכנית טלוויזיה מתאגיד השידור הישראלי.

ב-9 ביולי 2023 פורסם בוול סטריט ג'ורנל מדווח כי ארצות הברית וערב הסעודית סיכמו על "קווי מתאר" לעסקה עתידית, שפרטיה ילובנו בתוך כשנה: ערב הסעודית תכיר בישראל, שתידרש ל"פשרות משמעותיות לפלסטינים", ארצות הברית מצדה תעניק ערבויות ביטחוניות - וריאד תקבל סיוע ב"גרעין אזרחי". בבית הלבן התייחסו לדיווח, ואמרו כי "לא הושגה עדיין מסגרת להסכם בין ערב הסעודית לישראל". דובר המועצה לביטחון לאומי של הבית הלבן ג'ון קירבי אמר בתדרוך לעיתונאים: "יש עדיין הרבה דיונים שצפויים להתרחש כאן. אין מערכות מוסכמות למשא ומתן ולנורמליזציה".

ב-16 באוגוסט 2023, התקיים בריאד טורניר Gamers8, בעל פרסים בשווי מיליון דולר במשחק CS:GO. בתחרות זכתה הקבוצה Vitality בה משחקים שני שחקנים ישראליים (שחר "flameZ" שושן ולוטן "Spinx" גלעדי) לאחר שגברה על הקבוצה ENCE בה משחק השחקן הישראלי גיא "NertZ" אילוז. השחקנים הורשו להיכנס למדינה עם דרכון ישראלי ואף הניפו את הגביע על הבמה בסוף התחרות. לאחר התחרות אחד השחקנים פרסם בחשבון הטוויטר כי הישראלים קיבלו אבטחה צמודה בכל זמן שהותם במדינה וכי הם הרגישו בטוחים ומקובלים במדינה.

ב-10 בספטמבר 2023, הגיעה לראשונה משלחת רשמית של משרד החוץ הישראלי לערב הסעודית.

בספטמבר 2023, בשולי עצרת האו"ם השנתית, השתתף שר החוץ של ערב הסעודית, הנסיך פייסל בן פרחאן, במפגש של שרי חוץ של ערב הסעודית, האיחוד האירופי, הליגה הערבית, מצרים וירדן. שרי החוץ דנו בניסיונות להחיות את המשא ומתן בין ישראל לפלסטינים. לאחר המפגש התראיין בן פרחאן לערוץ טלוויזיה סעודי ואמר: "לא יהיה פתרון לסכסוך הישראלי-פלסטיני מלבד מדינה פלסטינית עצמאית". עוד הוסיף כי "פתרון שתי המדינות חייב לשוב לקדמת הבמה".

ב-20 בספטמבר התראיין יורש העצר הסעודי, מוחמד בן סלמאן (לראשונה בשפה האנגלית) לרשת פוקס ניוז והכחיש דיווח על הקפאת השיחות לנורמליזציה עם ישראל. בנוסף אמר כי "בכל יום אנחנו מתקרבים יותר להסכם עם ישראל" ושאם ההסכם יתממש "זה יהיה ההסכם הגדול ביותר בעולם מאז סיום המלחמה הקרה". ביחס לנושא הפלסטיני אמר, "הנושא הפלסטיני חשוב לנו מאוד. אנחנו צריכים לפתור את החלק הזה" עוד אמר שהתנאי של הסעודים להסכם נורמליזציה עם ישראל הוא "הקלה על חיי הפלסטינים" ולא פירט מעבר לכך.

באותו חודש נפגש ראש הממשלה נתניהו עם נשיא ארצות הברית ג'ו ביידן, בפגישה שוחחו בראשונה בגלוי על המגעים לנורמליזציה בין ישראל לערב הסעודית. יום למחרת נתניהו נאם בעצרת הכללית של האו"ם, שם פירט את חזנו ל"מזרח תיכון חדש" לאחר חתימת הסכמי הנורמליזציה. לראשונה נאומו של ראש ממשלת ישראל שודר בערב הסעודית בשידור חי.

ב-26 בספטמבר 2023 נערך לראשונה בערב הסעודית ביקור רשמי של שר ישראלי - חיים כץ, שהגיע לערב הסעודית כדי להשתתף בכנס של ארגון התיירות של האו"ם.

לאחר מכן היה ביקור ראשון של משלחת ישראלית ממשלתית לערב הסעודית, כאשר פעם ראשונה שנציג ישראלי ממשלתי נואם בערב הסעודית.

ב-13 באוקטובר 2023, בעקבות מלחמת חרבות ברזל, דווח כי ערב הסעודית הקפיאה את מגעיה עם ישראל להסכם נורמליזציה. ב-19 באוקטובר 2023, במסגרת המלחמה, שיגרו החות'ים טילים וכטב"מים לעבר ישראל, כאשר אחד מהם יורט על ידי סעודיה, לטענתה מתוך רצונה "להגן על שטחה האווירי".

ראו גם
------

* יחסי החוץ של ישראל
* יוזמת השלום הערבית

לקריאה נוספת
------------

* מיכאל כהנוב, **ערב הסעודית והסכסוך בפלסטין**, הוצאת כרמל, ירושלים, תשע"ג 2012.
* Roie Yellinek, Israel’s Budding Relationship with the GCC, BESA Center Perspectives Paper No. 1,263, August 25, 2019

קישורים חיצוניים
----------------

ויקישיתוף מדיה וקבצים בנושא **יחסי ישראל – ערב הסעודית** בוויקישיתוף
* הידברות סעודית-ישראלית: נסיכים ורוחַ, וגשֶם אַין, שרה יזרעאלי, יולי 2007
* רון בן ישי, סעודיה כבר לא רק חבית הנפט של העולם, באתר ynet, 16 בדצמבר 2015
* ג'קי חוגי, ‏שועלי המדבר: מי את באמת, ממלכת סעודיה?, באתר מעריב אונליין, 24 בפברואר 2017
* דורון פסקין, ההזדמנויות העסקיות לישראלים בסעודיה יישארו מתחת לרדאר, באתר כלכליסט, 18 ביוני 2017
* אהוד יערי, ‏הפלסטינים לא מעניינים את בן סלמאן אבל ישפיעו על החלטותיו, באתר ‏מאקו‏, 23 בנובמבר 2020
* דני זקן, ‏היחסים מתחממים: בסעודיה נערכים לאירוע מדיני יוצא דופן עם ישראל, באתר גלובס, 29 במאי 2022
* ניר דבורי, ‏היחסים עם ישראל שהסעודים מעדיפים להשאיר מתחת לרדאר, באתר ‏מאקו‏, 26 בינואר 2023
* פזית רבינא, ‏בדרך לנורמליזציה: הטנגו החשאי ארוך השנים שהתנהל בין ישראל לסעודיה, בעיתון מקור ראשון, 29 בספטמבר 2023
* אתר למנויים בלבד עופר אדרת, "מעין ברית סמויה": המגעים בין סעודיה לנציגי העם היהודי החלו לפני קום המדינה, באתר הארץ, 1 באוקטובר 2023

הערות שוליים
------------

1. ↑  דן אבן, לקראת החאג': עולי הרגל יחוסנו נגד שפעת החזירים, באתר הארץ, 25 באוקטובר 2009
2. ↑  גת רימון, ערב הסעודית, **המזרח החדש** 2, חוברות 1–4, אוקטובר 1950 / חשון תשי"א, עמ' 65
3. 1 2  אשר קאופמן, בין גבולות קשיחים לגמישים: קו צינור הנפט הטרנס-ערבי וסכסוך ישראל-ערב
4. ↑  אהוד רמות, כוחות סעודים בשמי ראש הנקרה, מבט מל"מ, מרץ 2014
5. ↑  שמואל שגב, סעודיה כראש־החץ נגד מצרים, מעריב, 11 במאי 1979
6. ↑  אלי פודה, ישראל ומדינות המפרץ: מעוינות לשותפות שקטה, **מפילגש לידועה בציבור: היחסים החשאים של ישראל עם מדינות ומיעוטים במזרח התיכון, 1948–2020**, תל אביב: עם עובד, תשפ"ב 2022, עמ' 533, מסת"ב 978-965-13-2888-6
7. ↑  עליית אח"י געש על החוף הסעודי באתר חיל הים
8. ↑  ynet, 'סעודיה תתעלם ממטוסים ישראלים בדרך לאיראן', באתר ynet, 5 ביולי 2009
9. ↑  אנשיל פפר, דיווח: ראש המוסד מאיר דגן ביקר בסעודיה, באתר הארץ, 26 ביולי 2010
10. ↑  יואב זיתון, לחיצת יד פומבית בין יעלון לנסיך סעודי בוועידה במינכן, באתר ynet, 14 בפברואר 2016
11. ↑  רועי קייס, חמינאי: יחסי סעודיה עם ישראל - בגידה באיסלאם, באתר ynet, 1 באוגוסט 2016
12. ↑  בת אל בנימין, חד"ש: ברית ישראל-סעודיה מחסלת את הגדרת העם הפלשתיני, באתר ערוץ 20, 24 ביולי 2016
13. ↑  מאמרים בעיתונות סעודית: די לשיח האנטישמי; עלינו ללמוד מהצלחות היהודים, ‏12 באוגוסט 2016
14. ↑  יאסר עוקבי, ‏המסמך הסודי של סעודיה נחשף: כך נגיע לשלום עם ישראל, באתר מעריב אונליין, 14 בנובמבר 2017
15. ↑  דניאל הרץ, ‏ההצעה המשותפת של ישראל וסעודיה באו"ם, באתר כיכר השבת, 15 בנובמבר 2017(הקישור אינו פעיל, 28.5.2020)
16. ↑  גלעד גמליאלי ואור גרשוני, נסראללה: "סעודיה מסיתה את ישראל לתקוף בלבנון", באתר nana10‏, 10 בנובמבר 2017
17. ↑  איתי בלומנטל, לראשונה: סעודיה אישרה למטוסים בקו הודו-ישראל לטוס מעליה, באתר ynet, 7 בפברואר 2018
18. ↑  הנסיך הסעודי עושה היסטוריה: מכיר בזכות הקיום של ישראל, באתר גלובס, 3 באפריל 2018
19. ↑  דניאל סלאמה, יואב זיתון ואיתמר אייכנר, דיווח בסעודיה: "ישראל הסכימה למכור לנו כיפת ברזל". משרד הביטחון מכחיש, באתר ynet, 13 בספטמבר 2018
20. ↑  לראשונה: תכנית בטלוויזיה הסעודית מעודדת יחסים עם ישראל, באתר ‏מאקו‏, 27 באפריל 2020
21. ↑  מסר מאחד מהעולם הערבי: לראשונה - חוקר סעודי פרסם בישראל מאמר בעברית, באתר ‏מאקו‏, 13 ביולי 2020
22. ↑  מיכל רז-חיימוביץ', ‏כמעט כל מה שרציתם לדעת על טיסת אל על שתצא לאבו דאבי, באתר גלובס, 31 באוגוסט 2020
23. ↑  להב הרקוב, שליחת ג'רוזלם פוסט ומעריב לאבו דאבי, אנה ברסקי, ‏ראש המל"ל בירך בערבית בנמל התעופה באבו דאבי: "סלאם עליכום", באתר מעריב אונליין, 30 באוגוסט 2020
24. ↑  אריאל כהנא, דניאל סיריוטי, ארז לין, "סעודיה תתיר לכל הטיסות מישראל לעבור בשטחה", באתר ישראל היום, ‏9 בספטמבר 2020
25. ↑  עדו בן פורת, מקור ישראלי: על הטיסה לסעודיה - נתניהו וראש המוסד, באתר ערוץ 7, ‏23 בנובמבר 2020
26. ↑  Said, Felicia Schwartz, and Summer (2020-11-23). "Israel's Netanyahu, Saudi Crown Prince Hold First Known Meeting". *Wall Street Journal* (באנגלית). ISSN 0099-9660. נבדק ב-2020-11-23.
27. ↑  חזקי ברוך, גנץ: הדלפת הטיסה החשאית - צעד חסר אחריות, באתר ערוץ 7, ‏23 בנובמבר 2020
28. ↑  ניסן צור, מחיר ההדלפה: בוטל ביקור ראש המוסד בסעודיה, באתר ערוץ 7, ‏11 בדצמבר 2020
29. ↑  אוריאל בארי, ‏דיווח: בסעודיה זועמים על הדלפת הפגישה הסודית עם נתניהו, באתר "סרוגים", 24 בנובמבר 2020
30. ↑  שר החוץ הסעודי: "תומכים בנורמליזציה, אך קודם צריך לפתור את הסוגיה הפלסטינית", באתר מעריב אונליין, 21 בנובמבר 2020
31. ↑  "בושה וחרפה": אושרה השתתפות יריבת הרשקו, באתר ערוץ הספורט, 27 ביולי 2021
32. ↑  אסי ממן, ‏רז הרשקו ניצחה בסיבוב הראשון מעל 78 ק"ג, באתר ONE‏, 30 ביולי 2021
33. ↑  אסי ממן, ‏כבוד: הרשקו לחצה את ידה של היריבה הסעודית, באתר ONE‏, 30 ביולי 2021
34. ↑  סעודיה התירה לחברות ישראליות לטוס בשמי המדינה. ביידן: "החלטה היסטורית", באתר ynet, 14 ביולי 2022
35. ↑  בכיר סעודי אחרי ההסכמות עם ביידן: נורמליזציה - רק אחרי פתרון שתי המדינות, באתר ynet, 16 ביולי 2022
36. ↑  הטריאתלט שחר שגיב יוצא להתחרות בערב הסעודית, באתר וואלה!‏, 25 באוקטובר 2022
37. ↑  יו"ר בנק לאומי בהישג היסטורי: ביקור פורץ דרך בסעודיה, באתר אייס, 25 באוקטובר 2022
38. ↑  שחר ברדיצ'בסקי, ‏שר החוץ הסעודי חשף: זה התנאי לכינון קשרים דיפלומטיים בין סעודיה לישראל, באתר מעריב אונליין, 19 בינואר 2023
39. ↑  איציק יצחקי, לוויתן יספק גז לסעודיה? המצרים והסעודים יקימו צינור בין המדינות, באתר ביזפורטל‏, 29 בינואר 2023
40. ↑  ספיר ליפקין, ‏פרסום ראשון | בתיווך בחרין: מתנהלים מגעים להסכם בין ישראל לסעודיה, באתר ‏מאקו‏, 22 במאי 2023
41. ↑  גיל תמרי, התנאי הסעודי לנורמליזציה: "דרוש נתיב לשלום עם הפלסטינים", באתר חדשות 13, 8 ביוני 2023
42. ↑  צעד היסטורי לטלוויזיה הישראלית: זו הסדרה שתככב בסעודיה, באתר אייס, 25 ביוני 2023
43. ↑  "ארה"ב וסעודיה סיכמו על קווים כלליים לנורמליזציה, אך בן סלמאן לא רץ להסכם", באתר ynet, 9 באוגוסט 2023
44. ↑  Israeli gamers win top prize at Saudi Arabia's Gamers8 festival, The Jerusalem Post (באנגלית)
45. ↑   ציוץ של Spinx ברשת החברתית אקס (טוויטר), 21 באוגוסט 2023
46. ↑  שירית אביטן כהן, היחסים מתהדקים: משלחת של משרד החוץ מבקרת בסעודיה, באתר ישראל היום, 10 בספטמבר 2023
47. ↑  אייל ערביד, מסר מסעודיה? הכינוס ל"החייאת תהליך השלום בין ישראל לפלסטינים", באתר ynet, 18 בספטמבר 2023
48. ↑  איתמר אייכנר ומורן אזולאי, יורש העצר הסעודי: "בכל יום אנחנו מתקרבים יותר להסכם עם ישראל", באתר ynet, 20 בספטמבר 2023
49. ↑  הודיה כריש חזוני, ‏נתניהו נפגש עם ביידן: "נוכל לכונן שלום היסטורי בין ישראל לסעודיה", בעיתון מקור ראשון, 20 בספטמבר 2023
50. ↑  נתניהו שלף מפה ותיאר 'מזרח תיכון חדש' אחרי ההסכם בין ישראל לערב הסעודית, באתר כיכר השבת, 22 בספטמבר 2023
51. ↑  שר ישראלי בביקור ראשון בסעודיה: "אירוע היסטורי, התקבלנו בחום", באתר ynet, 26 בספטמבר 2023
52. ↑  אנה ברסקי, ‏במסגרת משלחת רשמית מישראל: שר התקשורת קרעי הגיע לסעודיה, באתר מעריב אונליין, 2 באוקטובר 2023
53. ↑  רויטרס, דיווח: סעודיה הקפיאה את המשא ומתן לנורמליזציה עם ישראל, באתר ynet, 13 באוקטובר 2023
54. ↑  טיל אחד יורט ע"י סעודיה, החות'ים שיגרו 30 כטב"מים | פרטים חדשים על הירי מתימן, באתר ynet, 24 באוקטובר 2023

| ישראלישראל יחסי החוץ של ישראל |
| --- |
| המזרח  התיכון | איחוד האמירויות הערביות • איראן • אלג'יריה • בחריין • (הרשות הפלסטינית) • טורקיה • ירדן • כווית • לבנון • לוב • מצרים • מרוקו • סוריה • עומאן • ערב הסעודית • עיראק • (כורדיסטן העיראקית) • קטר • תוניסיה • תימן |  |
| אסיה | אוזבקיסטן • אינדונזיה • אפגניסטן • בהוטן • בנגלדש • ברוניי • הודו • (הונג קונג) • המלדיביים • הפיליפינים • וייטנאם • טאיוואן • (טיבט) • טג'יקיסטן • טורקמניסטן • יפן • לאוס • מונגוליה • מזרח טימור • מיאנמר • מלזיה • נפאל • סין • סינגפור • סרי לנקה • פקיסטן • קוריאה הדרומית • קוריאה הצפונית • קזחסטן • קירגיזסטן • קמבודיה • תאילנד |
| אירופה | (אבחזיה) • אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • (גרמניה המזרחית) • (דרום אוסטיה) • דנמרק • הוותיקן • הולנד • הונגריה • הממלכה המאוחדת • (טרנסניסטריה) • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סרביה • (יוגוסלביה) • פולין • פורטוגל • פינלנד • (צ'כוסלובקיה) • צ'כיה • צרפת • (קוסובו) • קפריסין • קרואטיה • רומניה • רוסיה • (ברית המועצות) • שוודיה • שווייץ |
| אפריקה | אוגנדה • אנגולה • אסוואטיני • אריתריאה • אתיופיה • בוטסואנה • בורונדי • בורקינה פאסו • בנין • גאנה • גבון • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • הרפובליקה המרכז-אפריקאית • ניגריה • ניז'ר • נמיביה • סאו טומה ופרינסיפה • סודאן • סומליה • (סומלילנד) • סיירה לאון • סיישל • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • רואנדה |
| אמריקה | אורוגוואי • אל סלוודור • אנטיגואה וברבודה • אקוודור • ארגנטינה • ארצות הברית • איי בהאמה • בוליביה • בליז • ברבדוס • ברזיל • ג'מייקה • גואטמלה • גיאנה • גרנדה • דומיניקה • האיטי • הונדורס • הרפובליקה הדומיניקנית • ונצואלה • טרינידד וטובגו • מקסיקו • ניקרגואה • סורינאם • סנט וינסנט והגרנדינים • סנט לוסיה • סנט קיטס ונוויס • פנמה • פרגוואי • פרו • צ'ילה • קובה • קולומביה • קוסטה ריקה • קנדה |
| אוקיאניה | אוסטרליה • איי מרשל • איי שלמה • ונואטו • טובאלו • טונגה • מיקרונזיה • נאורו • (ניואה) • ניו זילנד • סמואה • פיג'י • פלאו • פפואה גינאה החדשה • קיריבטי |
| גופיםבינלאומיים | האו"ם • האיחוד האירופי • OECD • נאט"ו |
| יחסי החוץ של התנועה הציונית • החרם הערבי • נציגויות דיפלומטיות של ישראל בעולם • קבוצת I2U2 |

| ערב הסעודיתערב הסעודית יחסי החוץ של ערב הסעודית |
| --- |
| המזרח  התיכון | איחוד האמירויות הערביות • איראן • אלג'יריה • בחריין • (הרשות הפלסטינית) • טורקיה • ירדן • ישראל • כווית • לבנון • לוב • מצרים • מרוקו • סוריה • עומאן • עיראק • (כורדיסטן העיראקית) • קטר • תוניסיה • תימן |  |
| אסיה | אוזבקיסטן • אינדונזיה • אפגניסטן • בהוטן • בנגלדש • ברוניי • הודו • המלדיביים • הפיליפינים • וייטנאם • טאיוואן • טג'יקיסטן • טורקמניסטן • יפן • לאוס • מונגוליה • מזרח טימור • מיאנמר • מלזיה • נפאל • סין • סינגפור • סרי לנקה • פקיסטן • קוריאה הדרומית • קוריאה הצפונית • קזחסטן • קירגיזסטן • קמבודיה • תאילנד |
| אירופה | אוסטריה • אוקראינה • אזרבייג'ן • איטליה • איסלנד • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גרמניה • דנמרק • הוותיקן • הולנד • הונגריה • הממלכה המאוחדת • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סן מרינו • סלובניה • סלובקיה • ספרד • סרביה • פולין • פורטוגל • פינלנד • צ'כיה • צרפת • (קוסובו) • קפריסין • קרואטיה • רומניה • רוסיה • שוודיה • שווייץ |
| אפריקה | אוגנדה • אנגולה • אסוואטיני • אריתריאה • אתיופיה • בוטסואנה • בורונדי • בורקינה פאסו • בנין • גאנה • גבון • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • הרפובליקה המרכז-אפריקאית • ניגריה • ניז'ר • נמיביה • סאו טומה ופרינסיפה • סודאן • סומליה • סיירה לאון • סיישל • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • רואנדה |
| אמריקה | אורוגוואי • אל סלוודור • אנטיגואה וברבודה • אקוודור • ארגנטינה • ארצות הברית • איי בהאמה • בוליביה • בליז • ברבדוס • ברזיל • ג'מייקה • גואטמלה • גיאנה • גרנדה • דומיניקה • האיטי • הונדורס • הרפובליקה הדומיניקנית • ונצואלה • טרינידד וטובגו • מקסיקו • ניקרגואה • סורינאם • סנט וינסנט והגרנדינים • סנט לוסיה • סנט קיטס ונוויס • פנמה • פרגוואי • פרו • צ'ילה • קובה • קולומביה • קוסטה ריקה • קנדה |
| אוקיאניה | אוסטרליה • איי מרשל • איי שלמה • ונואטו • טובאלו • טונגה • מיקרונזיה • נאורו • ניו זילנד • סמואה • פיג'י • פלאו • פפואה גינאה החדשה • קיריבטי |
| מועצת שיתוף הפעולה של מדינות המפרץ • הליגה הערבית • יוזמת השלום הערבית |